Съдържание
Индекс 🔎︎

# Позициониране на обекти

Обектите, например изображенията, се позиционират в документа чрез котви, прикрепени към други елементи.

Котвата определя отправната точка на обекта. Отправната точка може да бъде страницата или рамката, в която е обектът, абзац или дори знак. Изображенията винаги имат котва, а следователно и отправна точка.

Когато документът бива редактиран, котвата се мести заедно с елемента, към който е прикрепена. Обектът запазва относителната си позиция спрямо отправната точка, определена от котвата му, така че когато отправната точка се премести или промени, обектът се премества с нея.

Налице са следните възможности за закотвяне:

Закотвяне | Ефект
Като знак | Закотвя избрания обект като знак в текущия текст. Ако височината на избрания обект е по-голяма от текущия размер на шрифта, височината на реда, съдържащ обекта, се увеличава. За да центрирате изображение в страница на HTML, вмъкнете го, закответе го "като знак", след което центрирайте абзаца.
Към знак | Закотвя избрания обект към абзаца, съдържащ знака, към който е прикрепена котвата. Отправната точка за обекта е началото на абзаца, който съдържа знака. Например, ако разделите абзаца в точка преди котвата, отправната точка се премества в началото на новия абзац и обектът се премества заедно с тази точка. Ако обедините абзаца с този преди него, отправната точка се премества в началото на комбинирания абзац и обектът премества на съответстваща позиция.
Към абзац | Закотвя избрания обект към текущия абзац.
Към страница | Закотвя избрания обект към текущата страница.
Към рамка | Закотвя избрания елемент към обграждащата го рамка.

Когато вмъкнете обект, графика или рамка, на мястото на закотвяне на обекта се появява икона с котва. Можете да местите котвата или имайки предвид други ограничения за обекта, да позиционирате обекта спрямо отправната точка на котвата, като го плъзгате. За да промените настройките за закотвяне на обект, щракнете с десния бутон върху него и изберете възможност от подменюто Котва.

Теми, свързани с показаната

Вмъкване, редактиране и свързване на рамки